b'\n_START_ARTICLE_\nLabodje jezero\n_START_PARAGRAPH_\nLabodje jezero (rusko \xd0\x9b\xd0\xb5\xd0\xb1\xd0\xb5\xd0\xb4\xd0\xb8\xd0\xbd\xd0\xbe\xd0\xb5 \xd0\xbe\xd0\xb7\xd0\xb5\xd1\x80\xd0\xbe) je balet Petra Ilji\xc4\x8da \xc4\x8cajkovskega._NEWLINE_Labodje jezero sodi v skupino svetovno najbolj znanih baletov. Baletno Glasbo je Peter Ilji\xc4\x8d \xc4\x8cajkovski skomponiral med letoma 1875 in 1876 po naro\xc4\x8dilu V\xc3\xa9likega gledali\xc5\xa1\xc4\x8da v Moskvi (za avtorski honorar 800 rubljev). Prva izvedba baleta je bila 4. marca (*po pravoslavnem koledarju 20. februarja) leta 1877 v Bol\xc5\xa1oj teatru v Moskvi, kot redni repertoar te ustanove ostala kar 6 let, do leta 1883. Baletna glasba ima dve razli\xc4\x8dici, saj sta ga po skladateljevi smrti revidirala njegov brat, Modest \xc4\x8cajskovski in dirigent Riccardo Drigo._NEWLINE_Ruski balet 19. stoletja je bil na vrhuncu vizualnega bli\xc5\xa1\xc4\x8da v ruskem Carskem gledali\xc5\xa1\xc4\x8du, za kar je bil zaslu\xc5\xbeen baletni mojster Marius Petipa. \xc4\x8cajkovski pa je menil, da lahko izbolj\xc5\xa1a tudi njegovo glasbeno raven. Bil je eden njegovih prvih baletov, zato ni dobro vedel, kaj sploh pri\xc4\x8dakujejo od njega. Uspeh baleta pripisujemo predvsem njegovi nadarjenosti, slogu komponiranja in verjetno nekoliko tudi njegovi psihi. V baletu je na\xc5\xa1el svoj idealen svet, pravlji\xc4\x8dni paradi\xc5\xbe, v katerem se strahovi razblinijo, upi pa izpolnijo._NEWLINE_Zgodba baleta je skupno delo Vladimirja Begi\xc4\x8deva, plesalca Vasilija Geltznerja, baletnega mojstra Juliusa Resingerja in samega \xc4\x8cajkovskega.'